
Projekteerimistingimuste määramine
(Puškini tn.17-12 eluruumi notaribürooks ümberplaneerimine)
1. ASJAOLUD JA MENETLUSE KÄIK

20.04.2009. a. proua Tatjana Boitsova taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Puškini tn.17-12 eluruumi ümberplaneerimiseks notaribüroo tarbeks. Eluruum, aadressiga Puškini tn.17-12, pindalaga 69,3 m2, kuulub Tatjana Boitsova'le vastavalt väljavõttele kinnistusraamatust.
2. ÕIGUSLIKUD ALUSED
2.1 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

2.2   Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
3. OTSUS

3.1  Määrata projekteerimistingimused Puškini tn.17-12 eluruumi notaribürooks ümberplaneerimise ehitusprojekti koostamiseks järgnevalt:              

	3.1.1. ÜLDANDMED



	3.1.1.1  Tellija


	Tatjana Boitsova
Puškini tn.15-16, Narva linn

	3.1.1.2  Asukoht, algandmed                                                                                  
	Narva linn, Puškini tn.17-12
Eluruumi pindala  69,3 m2
Maakasutuse sihtotstarve: elamumaa

	3.1.1.3  Käesolevad projekteerimistingimused on kehtivad kuni 28.04.2011.a.

	3.1.1.4  Projekteerimistingimuste koostamise alus:     

3.1.1.4.1 Projekteerimistingimuste 20.04.09.a. taotlus nr.844/1-12, Tatjana Boitsova 
3.1.1.4.2 Ehitusseadus1, Narva linna põhimäärus, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Puškini tn.17-12 eluruumi notaribürooks ümberplaneerimine ilma kandvate seinte likvideerimiseta.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva Linnavolikogu 30.11.2006.a. kinnitatud  määrus nr.48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri 27.12.2002.a. kehtestatud  määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri 24.12.2002.a. kehtestatud  määrus nr 69 „Ehitise tehniliste andmete loetelu“;

-  Majandus-ja kommunikatsiooniministri kehtestatud 28.11.2002.a. määrus nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes” jne.

3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4).
3.3.4 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.5 Projekt peab olema heaks kiidetud kõigil ehitusseadusega ettenähtud juhtudel.

3.3.6 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.7 Esitada projekti nimetus vastavalt projekteerimistingimustele.

3.3.8 Väljastatud projekteerimistingimused lisada projekti kausta.
3.3.9 Tehniliste näitajate esitamiseks kasutada ehitisregistri blanketti „Mitteeluruumi olulised tehnilised andmed”.
3.3.10 Esitada Narva Linnavalitsuse Arhitektuuri- ja Linnaplaneerimise Ametile eskiisprojekt heakskiidu saamiseks. Eskiisprojekt koostada  kooskõlas Eesti Standardiga EVS 811: 2006 „Hoone ehitusprojekt”. 

3.3.11 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Eluruumi kasutamise senise otstarbe muutmine: notaribüroo.  
3.4.2 Tagada puuetega inimeste liikumisvõimalused vastavalt Majandus- ja kommunikatsiooniministri kehtestatud 28.11.2002.a. määrusele nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.  Näha ette panduse või invatõstuki paigaldamine. Soovitame väljaehitada õuepoolse panduse/invatõstuki ning lisasissepääsu aknaava kõrguse muutmise arvelt. Eskiisprojektis esitada peasissepääsu detaillahendus.
3.4.3 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. 

3.4.4 Klaasimine on lubatud teostada vastavalt Narva Linnavalitsuse kinnitatud korterelamu fassaadide klaasistamispassile. Näidata akende avamise suunad.
3.4.5 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.
3.4.6 Sisetehnosüsteemide rekonstrueerimine. Mitte kahjustada maja ühisomandis olevaid tehnosüsteeme, sh. ventilatsioonišahtid.

3.4.7 Muud nõuded: vastavalt ekspertiisiotsusele.
3.4.8 Keskkonnakaitsemeetmed, jäätmekäitlus ja tuleohutusmeetmed: lahendada projekti koosseisus.
3.4.9 Parkimiskohad: lahendada Puškini tn.17 krundi piirides. 
3.4.10 Asendiplaan esitada krundi geodeetilise mõõdistuse alusel. Näidata olemasolevad ehitised, parkimiskohad, liiklusskeem, juurdepääs avalikult kasutatavale teele jne. 
3.4.11 Värvivaated: näidata projekteeritav ala, reklaami asukoht, akende ja uste värvitoonid jne.
3.4.12 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.13 Konstruktiivne projektiosa: esitada Eesti Standartidega ettenähtud mahus, vastavalt põhiprojekti staadiumile.
3.4.14 Projekti koosseisus esitada lisaks:   
- ruumide inventeerimisplaanid ja hoone püstlõige,

- lammutatavate seinte plaan,

- põrandate plaan ja lõiked,

- avade täitmise plaan,

- akende ja uste eksplikatsioon,

- uute seinte spetsifikatsioon ja lõiked,

- seadmete paigutuse plaan,

- evakuatsiooniskeem jne.

	3.5  INSENERTEHNILISED ERITINGIMUSED



Insener-tehnilised osad esitada Eesti Standartidega ettenähtud mahus, vastavalt põhiprojekti staadiumile. 

	3.6  ERITINGIMUSED




3.6.1 Enne projekteerimise algust tuleb läbi viia eluruumi seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel.
3.6.2 Kandetarindite ümberehitamine on lubatud vaid ehitusprojekti sõltumatu ekspertiisi olemasolu korral ning tarindite tehnilise ekspertiisi alusel. Tehnilises ekspertiisis määratleda kandetarindite ümberehitamise võimalused koos detailse ehitustehnoloogia väljatöötamisega. Anda kandevõime taastamise lahendused. Otsus lisada projekti kausta. Teostada ehitusprojekti sõltumatu ekspertiis (Narva linna ehitusmäärus § 23, Ehitusseadus § 21).
	3.7 KOOSKÕLASTUSED




3.7.1  Ida-Eesti Päästekeskuse Narva Keskkomando.

3.7.2  Hoone kaasomanikud (Korteriomandiseadus § 2 punkt 1, Asjaõigusseadus § 72 ja § 74).
3.7.3  Narva Linnavalitsuse Linnavara-ja Majandusamet (Puškini tänavale panduse                    paigaldamise korral).
3.7.4  Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesolev korraldus võib olla vaidlustatud Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Linnapea
	[image: image4.png]



Ants Liimets

	
	Linnasekretär

